ΤΣΕΧΟΦ, Ο ΠΑΧΥΣ ΚΑΙ Ο ΑΔΥΝΑΤΟΣ

ΕΙΔΟΣ: Διήγημα (1883)

ΘΕΜΑ: Η υποχώρηση της ανθρώπινης αξιοπρέπειας μπροστά στην κοινωνική διαφορά

ΕΝΟΤΗΤΕΣ:

*Α. «Στο σιδηροδρομικό σταθμό …. Έχω δύο παράσημα»*

*Β. «Ο αδύνατος ….. κατάπληκτοι»*

ΘΕΜΑΤΙΚΑ ΚΕΝΤΡΑ: αλλοτρίωση, κοινωνικές τάξεις, εξουσία και γραφειοκρατία, στάσεις ζωής (υπερηφάνεια, δουλοπρέπεια), αντιλήψεις εποχής (τσαρικής Ρωσίας) – Κεντρική, αν και όχι εμφανή, θέση κατέχει το ερώτημα: τι είναι, τελικά, η προσωπική αξιοπρέπεια (τι την «παράγει», από τι εξαρτάται, τι την καταργεί)

ΑΦΗΓΗΜΑΤΙΚΟΙ ΤΡΟΠΟΙ:

Κυριαρχεί ο διάλογος (θεατρικότητα, ζωντάνια, βάθος χαρακτήρων). Σύντομες αλλά διεισδυτικές περιγραφές. Γενικά το αφήγημα έχει έντονη θεατρικότητα – στην πραγματικότητα είναι μια θεατρική «σκηνή» (όπου ο κανονικός χρόνος σχεδόν ταυτίζεται με τον αφηγηματικό)

ΑΦΗΓΗΜΑΤΙΚΑ ΜΕΣΑ

Λιτές και πολύ διεισδυτικές περιγραφές (με επίθετα, παρομοιώσεις και μεταφορές), που αφορούν τόσο στην εξωτερική εμφάνιση όσο και τις ψυχολογικές διακυμάνσεις των ηρώων

ΑΦΗΓΗΤΗΣ

Τριτοπρόσωπη αφήγηση – παντογνώστης αφηγητής

ΧΡΟΝΟΣ-ΤΟΠΟΣ

Αόριστος. Μια μέρα, πιθανόν ώρα μεσημεριού - Σιδηροδρομικός σταθμός τσάρου Νικολάου (χώρος όπου συμπλέκονται τυχαία και για ελάχιστα οι πορείες των ανθρώπων)

ΧΑΡΑΚΤΗΡΕΣ

Αδύνατος: *Αρχικά:* έκπληξη, συγκίνηση και νοσταλγία για τη συνάντηση με τον παλιό συμμαθητή. *Στη συνέχεια*: πολυλογία και προσπάθεια να επιδείξει μια μάταιη «ανωτερότητα». *Τέλος:* μετά τις πληροφορίες του συμμαθητή του, μέσα σε μια στιγμή, μεταμορφώνεται σε ψυχολογικό και ηθικό «σκουπίδι», μπροστά στην ίδια την οικογένειά του. Η αξιοπρέπειά του – που στηρίζεται αποκλειστικά στην κατώτερη υπαλληλική θέση του – καταρρέει γιατί δεν έχει βάθος και πραγματικά θεμέλια. Στηρίζεται στην θέση, τον πλούτο, το «φαίνεσθαι».

Παχύς (δευτερεύων χαρακτήρας) : Άνθρωπος των μεγάλων υλικών απολαβών. Αυταρέσκεια, κύρος, κάπως επιδεικτική αίσθηση ανωτερότητας. Διαθέτει πιο στέρεη προσωπικότητα από τον φίλο του, φαίνεται ικανοποιημένος από τη ζωή του, «αυτοπραγματωμένος». Σχεδόν αηδιάζει από την δουλοπρέπεια και την αυτοταπείνωσή του.

Σύζυγος και γιος : «Βουβά» πρόσωπα, χωρίς ανεξαρτησία σκέψης ή δράσης. Μερικές ενδείξεις, ειδικά στο τέλος, δείχνουν ότι μάλλον επηρεάζονται από την δουλοπρεπή στάση του πατέρα. Ίσως δεν είναι χωρίς σημασία ότι ο Παχύς δεν έχει οικογένεια: αυτό θα έπρεπε να αποτελεί ένα «συγκριτικό πλεονέκτημα» επιτυχίας του Αδύνατου απέναντι στον Παχύ – όμως, ο ίδιος δεν το αξιολογεί έτσι, δεν το παρατηρεί καν, παρόλο που είναι εκεί, μπροστά στα μάτια του!

ΓΛΩΣΣΑ- ΥΦΟΣ

Απλή, καθημερινή, χωρίς ιδιαίτερα εντυπωσιακά εκφρ. μέσα - Ύφος ρεαλιστικό, σατιρικό-ειρωνικό, γλυκόπικρο.

ΕΞΟΥΣΙΑ ΚΑΙ ΜΗΧΑΝΙΣΜΟΙ ΔΙΟΙΚΗΣΗΣ (ΓΡΑΦΕΙΟΚΡΑΤΙΑ):

Στο διήγημα φαίνονται να διαμορφώνουν ουσιαστικά τους χαρακτήρες, με βάση μια στυγνή ιεραρχία που ορίζει συμπεριφορές, αξίες, ηθικές στάσεις. Η ατομικότητα συνθλίβεται, το δημόσιο αξίωμα (η «θέση») ορίζει τα όρια της αξιοπρέπειας και την υπερηφάνειας

ΤΡΑΓΩΔΙΑ Η΄ ΤΡΑΓΕΛΑΦΟΣ;

Και τα δύο. Ο συγγραφέας παρουσιάζει την εσωτερική αλλαγή και την υπαρξιακή κατάρρευση του ήρωά του χωρίς δραματικούς τόνους, αλλά με λεπτή ειρωνεία. Ωστόσο δεν αγνοεί ότι πρόκειται για μια αληθινή εσωτερική τραγωδία. Η κατανόησή του απέναντι στον χαρακτήρα που γελοιοποιείται, η ανθρωπιστική του προσέγγιση φανερώνουν μια γενικότερη συμπάθεια για τον άνθρωπο και την κωμικοτραγικότητα της ύπαρξής του

ΕΡΩΤΗΣΕΙΣ:

* Τι υποδηλώνουν για τους δυο χαρακτήρες του διηγήματος οι αναφορές του συγγραφέα στον Ηρόστρατο και τον Εφιάλτη;
* Ποια νομίζετε ότι είναι τα συναισθήματα και οι σκέψεις του αναγνώστη απέναντι στους δύο χαρακτήρες;

ΑΣΚΗΣΗ ΔΗΜΙΟΥΡΓΙΚΗΣ ΓΡΑΦΗΣ

* Διηγηθείτε τη συνάντηση από την πλευρά του γιου του Αδύνατου
* Διηγηθείτε τη συνάντηση από την πλευρά του Αδύνατου